We dc mir dú gv̊te (Mit originalen Lettern)
We dc mir dú gv̊te·
ſo vêrret ir minne·
des bin ich in dem mv̊te·
vil ofte vnfro·
ſol mir niht gelingē·
an ir der ich ſinge·
ſo mv̊s min herze ringen·
mit truren ſo·
dc ich niemer mere·
ze froͤidē geſinne·
ſi hat lúzel ere·
ſtat min herze vnho·

Schoͤne bi der gvͤte·
ſtat vil wol den wiben·
ſo ſtat ouch hoh gemvͤte
den mānen wol·
hohgemvͤte wolde·
vil gerne beliben·
bi mir het ich ſi holde·
vō der ich dol·
herzecliche ſwere·
da vō mv̊s ich midē·
vil froͤiden der mir were·
ſus min herze vol·

Ia man ich vil ſere·
fǒwe dine gvͤte·
dc dv mich dvr din ere·
bedenkeſt bas·
la mich genade vindē·
dc dich got behvͤte·
an dir ſo mv̊s mir ſwīden·
der mīne has·
dú iſt mir gevêre·
da vō min gemvͤte·
vil froͤidē lere·
gv̊t wib wēde das·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse